CELEX: 32017R1980
Language: lv
Date: 2017-10-31 00:00:00
Title: Komisijas Regula (ES) 2017/1980 (2017. gada 31. oktobris), ar ko Regulas (EK) Nr. 2074/2005 III pielikumu groza attiecībā uz paralītiskās gliemeņu indes (PSP) noteikšanas metodi (Dokuments attiecas uz EEZ. )

1.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 285/8
            
         KOMISIJAS REGULA (ES) 2017/1980
   (2017. gada 31. oktobris),
   ar ko Regulas (EK) Nr. 2074/2005 III pielikumu groza attiecībā uz paralītiskās gliemeņu indes (PSP) noteikšanas metodi
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 11. panta 4. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 18. panta 13. punkta a) apakšpunktu,
   tā kā:
   
               (1)
            
            
               Regula (EK) Nr. 854/2004 nosaka īpašus noteikumus par dzīvnieku izcelsmes produktu oficiālās kontroles organizēšanu, un Regula (EK) Nr. 853/2004 nosaka īpašas prasības attiecībā uz dzīvnieku izcelsmes pārtikas higiēnas noteikumiem. Komisijas Regulas (EK) Nr. 2074/2005 (3) III pielikumā ir noteikti minēto regulu īstenošanas pasākumi attiecībā uz atzītām jūras biotoksīnu pārbaudes [testēšanas] metodēm.
            
         
               (2)
            
            
               Saskaņā ar Regulas (EK) Nr. 2074/2005 III pielikuma I nodaļas 2. punktu, ja paralītiskās gliemeņu indes (PSP) noteikšanas metodes rezultāti tiek apstrīdēti, references metode ir bioloģiskā metode.
            
         
               (3)
            
            
               Par analīžu un paraugošanas metodēm atbildīgās Pārtikas kodeksa komitejas 36. sesijā (Budapeštā Ungārijā 2015. gada 23.–27. februārī) (4) tika apstiprināts, ka kodeksa I-8.6.2. iedaļā minētā bioloģiskā testēšanas metode arī turpmāk ir IV tipa metode (5).
            
         
               (4)
            
            
               Visas kodeksa metodes, tostarp IV tipa metodes, var izmantot tikai kontroles, inspekcijas un reglamentēšanas vajadzībām (“Analīzes metožu noteikšanas principi”) un, ja puses par to ir vienojušās, – strīdu izšķiršanas vajadzībām (“Vadlīnijas strīdu izšķiršanai par analīžu (testu) rezultātiem” (CAC/GL 70-2009)), bet ne kā references metodes.
            
         
               (5)
            
            
               Tā kā IV tipa metodi nevar izmantot par references metodi, ir svarīgi spēkā esošos Savienības noteikumus pielāgot starptautiskajiem standartiem.
            
         
               (6)
            
            
               Ņemot vērā, ka molusku ēdamajās daļās esošās paralītiskās gliemeņu indes (PSP) satura noteikšanai pašreiz izmanto tā saukto Lorensa (Lawrence) metodi, kas publicēta kā AOAC oficiālā metode 2005.06 (“Paralītiskās gliemeņu indes toksīni gliemenēs”), šo metodi ir lietderīgi izmantot par references metodi minēto toksīnu noteikšanai.
            
         
               (7)
            
            
               Tāpēc Regulas (EK) Nr. 2074/2005 III pielikuma I nodaļa būtu attiecīgi jāgroza.
            
         
               (8)
            
            
               Lai dalībvalstis varētu savas metodes pielāgot ķīmiskajai metodei, līdz 2018. gada 31. decembrim par references metodi joprojām drīkst izmantot bioloģisko testēšanas metodi.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2074/2005 III pielikuma I nodaļu aizstāj ar šādu:
   
      “I NODAĻA
      PARALĪTISKĀS GLIEMEŅU INDES (PSP) NOTEIKŠANAS METODE
      
               
                  1.
               
               
                  Paralītiskās gliemeņu indes (PSP) saturs molusku ēdamajā daļā (visā ķermenī vai katrā ēdamajā daļā atsevišķi) ir jānosaka saskaņā ar bioloģisko testēšanas metodi vai jebkuru citu starptautiski atzītu metodi.
               
            
               
                  2.
               
               
                  Ja rezultāti tiek apstrīdēti, references metode ir tā sauktā Lorensa (Lawrence) metode, kas publicēta kā AOAC oficiālā metode 2005.06 (“Paralītiskās gliemeņu indes toksīni gliemenēs”).”
               
            
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2019. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 31. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 139, 30.4.2004., 55. lpp.
   
   
      (2)  OV L 139, 30.4.2004., 206. lpp.
   
   
      (3)  Komisijas 2005. gada 5. decembra Regula (EK) Nr. 2074/2005, ar ko nosaka ieviešanas pasākumus noteiktiem produktiem saskaņā ar Regulu (EK) Nr. 853/2004 un oficiālās kontroles organizēšanu saskaņā ar Regulu (EK) Nr. 854/2004 un (EK) Nr. 882/2004, izņēmumus Regulai (EK) Nr. 852/2004 un groza Regulu (EK) Nr. 853/2004 un (EK) Nr. 854/2004 (OV L 338, 22.12.2005., 27. lpp.).
   
      (4)  http://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-715-36%252FREP15_MASe.pdf.
   
      (5)  Ziņojuma 56. punkts.